Неко време радио је као професор средњих школа у Тузли, а затим је премештен у Сарајево где ради као предавач на Вишој педагошкој школи. Краће време био је директор Музеја града Сарајева а затим дуже време управник Архива Народне републике Босне и Херцеговине. Управо на положају управника архива дошле су до изражаја његове велике истраживачке и стваралачке способности. Претежно се бавио историјом Босне и Херцеговине у XIX и XX веку. Посебно привлачна тема био му је Сарајевски атентат и период окупационе власти Аустроугарске у Босни и Херцеговини.